b'\n_START_ARTICLE_\nArmin Ba\xc4\x8dinovi\xc4\x87\n_START_SECTION_\nKlubska kariera\n_START_PARAGRAPH_\nNogometno pot je za\xc4\x8del pri NK \xc5\xbdelezni\xc4\x8dar v Mariboru. Od tod je prestopil v NK Maribor. Za Maribor je debitiral 7. julija 2007 kot zamenjava v Pokalu Intertoto proti Hajduku iz Kule. V prvo ekipo Maribora sta ga vpeljala Milko Gjurovski in Branko Horjak._NEWLINE_14. avgusta 2010 je dosegel svoj 100. nastop za NK Maribor._NEWLINE_27. avgusta 2010 so v NK Maribor potrdili, da so se z italijanskim prvoliga\xc5\xa1em Palermo dogovorili o prestopu Ba\xc4\x8dinovi\xc4\x87a in njegovega soigralca Josipa Ili\xc4\x8di\xc4\x8da. Prestop se je zgodil dan po tem, ko je Palermo izlo\xc4\x8dil NK Maribor iz boja za ekipni del Lige Europa, ki jo je Palermo dobil s skupnim izzidom 5:3. Kljub mladosti se je Ba\xc4\x8dinovi\xc4\x87 takoj uveljavil v prvi ekpi in postal eden klju\xc4\x8dnih veznih igralcev kluba iz Sicilije. Svoj prvi gol za Palermo je dosegel 17. oktobra 2010 proti Bologni.\n_START_SECTION_\nReprezentan\xc4\x8dna kariera\n_START_PARAGRAPH_\n12. avgusta 2009 je Ba\xc4\x8dinovi\xc4\x87 debitiral za reprezentanco Slovenije na stadionu Ljudski vrt v Mariboru na kvalifikacijski tekmi za nastop na svetovnem prvenstvu 2010 v Ju\xc5\xbeni Afriki proti reprezentanci San Marina.'